**AIŠKINAMASIS RAŠTAS**

|  |  |
| --- | --- |
|  | **PRIE TARYBOS SPRENDIMO DĖL Klaipėdos miesto savivaldybės viešosios bibliotekos nuostatų patvirtinimo**  |

**1. Sprendimo projekto esmė.**

Šio sprendimo projektu prašoma pritarti Klaipėdos miesto savivaldybės viešosios bibliotekos (toliau – biblioteka) nuostatų (toliau – nuostatai) naujai redakcijai.

Patvirtinus naująją nuostatų redakciją, keistųsi bibliotekos organizacinė struktūra: ji taptų efektyvesnė, struktūriniai bibliotekos padaliniai galėtų kokybiškiau vykdyti savo funkcijas.

Būtų apjungiami šie bibliotekos struktūriniai padaliniai:

* Informacijos ir bibliografijos bei Skaitytojų aptarnavimo skyriai;
* Vaikų ir Jaunimo skyriai;
* Dokumentų komplektavimo skyriaus bei Mainų ir Atsarginis fondai;
* Kalnupės suaugusiųjų ir vaikų „Ruoniuko“ padaliniai;
* „Kauno atžalyno“ ir vaikų „Pelėdžiuko“ padaliniai.

Keistųsi bibliotekos trumpinys iš „Klaipėdos miesto SVB“ į „KMSVB“.

Šiuo sprendimo projektu taip pat siekiama suderinti bibliotekos nuostatus su pasikeitusiais Lietuvos Respublikos teisės aktais, bei pasikeitusiomis dokumentų rengimo taisyklėmis.

Sprendimo projektas parengtas jį suderinus su bibliotekos darbuotojais. Įgyvendinant šiuos struktūrinius pokyčius bibliotekos skyrių vedėjų skaičius nesikeis, bibliotekos darbuotojų skaičius išliks tas pats.

**2. Priežastys ir kuo remiantis parengtas sprendimo projektas.**

Pasikeitus teisės aktams biblioteka kreipėsi į Kultūros skyrių su prašymu (pridedama) pakeisti bibliotekos nuostatus. Pakeitus nuostatus, jie bus suderinti su pasikeitusiais Lietuvos Respublikos teisės aktais ir atsiras galimybė patobulinti bibliotekos organizacinę struktūrą.

Sprendimo projektas parengtas remiantis: Lietuvos Respublikos kultūros ministro 2016 m. birželio 22 d. įsakymu Nr. ĮV-536 „Bibliotekų valdymo tobulinimo rekomendacijos“, Lietuvos Respublikos Vietos savivaldos įstatymu; Valstybės ir savivaldybių valdomų biudžetinių įstaigų darbo apmokėjimo įstatymu; Lietuvos Respublikos Kultūros ministro įsakymu „Dėl bibliotekų plėtros strateginių krypčių 2016-2022 m. patvirtinimo“ ir kt.

**3. Kokių rezultatų laukiama.**

Laukiama teigiamų rezultatų.

**4. Lėšų poreikis sprendimo įgyvendinimui.**

Šiam sprendimo projektui įgyvendinti lėšų poreikis nenumatomas.

**5. Galimos teigiamos ar neigiamos sprendimo priėmimo pasekmės.**

Galimos tik teigiamos pasekmės.

PRIDEDAMA:

1. Klaipėdos miesto savivaldybės viešosios bibliotekos 2017-05-04 raštas Nr.KU-25 „Dėl Klaipėdos miesto savivaldybės bibliotekos nuostatų pakeitimo“.

Kultūros skyriaus vedėjas Narūnas Lendraitis

K. Skiotytė, 39 61 73